open-index/open-wikipedia-markdown huggingface dataset:
אדוארדו קרבאליו

**אדוארדו דוס רייס קרבאליו** (בפורטוגזית: **Eduardo dos Reis Carvalho**, נולד ב-19 בספטמבר 1982; ידוע גם כ**אדוארדו**) הוא כדורגלן עבר פורטוגזי ששיחק בעמדת השוער.

## קריירת מועדונים
בצעירותו, נדד אדוארדו בין מספר מחלקות נוער עד שבגיל 16 הגיע למחלקת הנוער של בראגה. כאשר סיים את גיל הנוער שיחק בקבוצת המילואים של המועדון עד שבינואר  הושאל לביירה מאר עד לסיום העונה על מנת לצבור ניסיון בליגת העל הפורטוגזית. עונה לאחר מכן הושאל לויטוריה סטובאל עימה זכה בגביע הליגה הפורטוגזי ואף נבחר לאיש המשחק בגמר המפעל לאחר שהדף שלושה פנדלים של שלושה משחקני ספורטינג ליסבון. בעונת  חזר לבראגה כשוער ראשון וספג בה 20 שערים (הכי מעט בליגה) וסיים עם הקבוצה במקום השני בטבלה, הישג שיא של המועדון.

ב-7 ביולי 2010 חתם בגנואה מהסרייה א' תמורת 4 מיליון אירו ו-25% מסכום העברה עתידית של השחקן. אף על פי ששיחק ברוב משחקי הקבוצה, הוא הושאל לבנפיקה ליסבון עם אופציה לרכישת כרטיס השחקן שלו לאחר עונה אחת בלבד באיטליה. ב-26 ביוני 2012 חתם באיסטנבול בשאקשהיר מליגת העל הטורקית. לאחר עונה אחת חזר לבראגה כמושאל מגנואה.

ב-27 ביוני 2014 חתם בדינמו זאגרב מליגת העל הקרואטית ל-3 שנים.

ב-25 באוגוסט 2016 חתם בצ'לסי מהפרמייר ליג לעונה אחת.

ב-6 ביולי 2018 הושאל לויטסה ארנהם ההולנדית לעונה אחת.

ב-1 ביולי 2019 שוחרר מצ'לסי וכעבור זמן קצר חתם בספורטינג בראגה.

## קריירה בינלאומית
בספטמבר  זומן אדוארדו לראשונה לסגל נבחרת פורטוגל לאחר פרישתו של קים מהנבחרת. ב-11 בפברואר 2009 ערך את הופעת הבכורה שלו בנבחרת בניצחון 0-1 נגד . לאחר שאיבד את מקומו בהרכב גנואה, איבד אדוארדו גם את מקומו בהרכב הנבחרת לרוי פטריסיו. אדוארדו השתתף עם הנבחרת במונדיאל 2010, יורו 2012, מונדיאל 2014 ויורו 2016.

## תארים
; בראגה
*גביע האינטרטוטו: 

; ויטוריה סטובאל
*גביע הליגה הפורטוגלית: 

; בנפיקה ליסבון
*גביע הליגה הפורטוגלית: 

; דינמו זאגרב
*אליפות קרואטיה: , 
*הגביע הקרואטי: 

;נבחרת פורטוגל
* אליפות אירופה: 2016

## קישורים חיצוניים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני ספורטינג בראגה
קטגוריה:כדורגלני ביירה-מאר
קטגוריה:כדורגלני ויטוריה סטובל
קטגוריה:כדורגלני גנואה
קטגוריה:כדורגלני בנפיקה ליסבון
קטגוריה:כדורגלני איסטנבול בשאקשהיר
קטגוריה:כדורגלני דינמו זאגרב
קטגוריה:כדורגלני צ'לסי
קטגוריה:כדורגלני ויטסה ארנהם
קטגוריה:כדורגלני נבחרת פורטוגל
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:פורטוגזים שנולדו ב-1982
קטגוריה:ספורטאים פורטוגזים בהולנד
פטריק קארלגרן

**פטריק אולף אנדרס קארלגרן** (בשוודית: **Patrik Ulf Anders Carlgren**; נולד ב-8 בינואר 1992) הוא כדורגלן שוודי המשחק בעמדת השוער בקבוצת נאנט מהליג 1.

## קריירת מועדונים
בגיל 17 התחיל קארלגרן לשחק ב-FK פאלו מהליגות הנמוכות בשוודיה. בשנת 2011 החל לשחק ב-IK בראיה מליגת המשנה השוודית. ב-9 ביוני 2012 ערך את הופעת הבכורה שלו במועדון, כששיחק 90 דקות בניצחון 1–2 על אומאו במסגרת המחזור ה-11. באמצע עונת  עבר קארלגרן לא.י.ק סולנה מליגת העל השוודית. ב-8 במאי 2014 ערך את הופעת הבכורה שלו בליגה, כששיחק 90 דקות בתיקו 2-2 נגד האלמסטד במסגרת המחזור השמיני.

## קריירה בינלאומית
קארלגרן היה חלק מהסגל השוודי שזכה באליפות אירופה עד גיל 21 לשנת 2015.

ב-10 בינואר 2016 ערך את הופעת הבכורה שלו בנבחרת הבוגרת, כששיחק 62 דקות בניצחון 0–3 על נבחרת פינלנד במשחק ידידות. הוא זומן לסגל נבחרת שוודיה לקראת יורו 2016.

## תארים
;נבחרת שוודיה עד גיל 21
* אליפות אירופה עד גיל 21 (1): 2015

## קישורים חיצוניים

קטגוריה:כדורגלנים שוודים
קטגוריה:שוערי כדורגל שוודים
קטגוריה:כדורגלני א.י.ק סולנה
קטגוריה:כדורגלני נורשלן
קטגוריה:כדורגלני קוניאספור
קטגוריה:כדורגלני ראנס
קטגוריה:כדורגלני נאנט
קטגוריה:כדורגלני נבחרת שוודיה
קטגוריה:ספורטאים שוודים בדנמרק
קטגוריה:ספורטאים זרים בטורקיה
קטגוריה:ספורטאים שוודים בצרפת
קטגוריה:כדורגלני יורו 2016
קטגוריה:שוודים שנולדו ב-1992
בוב פיריק

**רוברט ג'וזף "בוב" פיריק** (באנגלית: **Robert Joseph "Bob" Feerick**; 2 בינואר 1920 – 8 ביוני 1976) היה כדורסלן אמריקאי ששיחק בליגת ה-BAA וליגת ה-NBA בין השנים 1950-1946. ממוצעיו לאורך הקריירה הם 13.3 נקודות ו-2.0 אסיסטים למשחק.

## קריירת משחק
פיריק נולד בעיר סן פרנסיסקו שבקליפורניה, ולמד באוניברסיטת סנטה קלרה הסמוכה בין השנים 1941-1938. הקריירה המקצועית שלו החלה בשנת 1945 בקבוצת אושקוש אולסטארס מליגת ה-NBL, ובשנת 1946 עבר לוושינגטון קפיטולס ששיחקה בליגת ה-BAA החדשה. פיריק שיחק עבור הקפיטולס בכל 4 העונות הבאות, אשר היו עונות הבכורה של ליגת ה-BAA (שהפכה בשנת 1949 לליגת ה-NBA). בשתי עונותיו הראשונות קלע 16.8 נקודות (שני בליגה אחרי ג'ו פולקס), ו-16.1 נקודות למשחק, בהתאמה, ונבחר לחמישיית העונה. בעונת  הוביל את קבוצתו למאזן הטוב ביותר במחוז המזרחי, אך נפצע במשחק הפלייאוף הראשון והקפיטולס הפסידו למיניאפוליס לייקרס של ג'ורג' מייקן בסדרת הגמר (4-2). בעונת , הראשונה לאחר מיזוג ה-BAA ל-NBA, תפקד פיריק כמאמן-שחקן לאחר שהחליף את מאמן הקבוצה בשלוש העונות הקודמות - רד אאורבך. בסיום אותה עונה, בה הודחה וושינגטון בשלב הפלייאוף הראשון, פרש פיריק ממשחק, בגיל 30.

לאורך קריירת המשחק קלע פיריק 2,936 נקודות, אשר הציבו אותו בעת פרישתו במקום השביעי בתולדות ה-NBA, ו-440 האסיסטים שמסר דירגו אותו תשיעי ברשימת מוסרי האסיסטים.

## קריירת אימון
מיד עם פרישתו ממשחק חזר פיריק לאוניברסיטת סנטה קלרה כשמונה למאמן קבוצת הכדורסל, והחזיק בתפקיד בין השנים 1962-1950. בעונת 1951/1952 הוביל פיריק את הקבוצה להישג השיא בתולדות המועדון - העפלה לפיינל פור ה-NCAA. כמו כן הגיעה הקבוצה 3 פעמים נוספות לשלב 8 הגדולות ("Elite Eight") של הטורניר בתקופתו של פיריק. בעונת  מונה למאמן סן פרנסיסקו ווריורס, בה הדריך את הסנטר וילט צ'מברלין. באותה עונה רשמו הווריורס מאזן ניצחונות שלילי 31-49, וכשלו להעפיל לפלייאוף לראשונה מזה 3 עונות, על אף כושרו האדיר של צ'מברלין שקלע 44.8 נקודות בממוצע למשחק. בסיום העונה פוטר פיריק מהתפקיד ולא חזר לאמן.

בשנת 1971 נבחר כאחד מ-25 מתמודדים ל"קבוצת כל הזמנים של ה-NBA", שהורכבה לרגל חגיגות 25 שנים להקמת הליגה. פיריק הוא אחד משני מועמדים בלבד, לצד מקס זסלופסקי, שאינם חברים בהיכל התהילה של הכדורסל.

## קישורים חיצוניים

* סטטיסטיקות הקריירה כשחקן ב-NBA, באתר Basketball-reference.com
* סטטיסטיקות האימון ב-NBA, באתר Basketball-reference.com

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:מאמני סן פרנסיסקו ווריורס
קטגוריה:כדורסלני אוניברסיטת סנטה קלרה
קטגוריה:קליפורניה: כדורסלנים
קטגוריה:מנהלי קבוצות ב-NBA
קטגוריה:כדורסלני וושינגטון קפיטולס
קטגוריה:אמריקאים שנולדו ב-1920
קטגוריה:אמריקאים שנפטרו ב-1976
המפלגה היוניוניסטית (דרום אפריקה)

185px|ממוזער|ליאנדר ג'יימסון, מייסד המפלגה
**המפלגה היוניוניסטית** (באנגלית: **Unionist Party**) הייתה מפלגה פוליטית מרכז-ימין לבנה באיחוד דרום אפריקה בין השנים 1910 ו-1920. היא הוקמה כמיזוג של שלוש מפלגות דרום אפריקאיות ותיקות: המפלגה הפרוגרסיבית (Progressive Party) ממושבת הכף, המפלגה החוקתית (Constitutional Party) ממושבת נהר האורנג' אשר התבססה על אפריקאנרים פרו בריטים תושבי המקום, והתנועה הפרוגרסיבית (Progressive Movement) ממושבת הטרנסוואל, המפלגה העיקרית של המתיישבים הבריטים במושבה זו. עם הקמת איחוד דרום אפריקה בשנת 1910 הייתה המפלגה היוניוניסטית להיות מפלגת האופוזיציה הראשית למפלגה הדרום אפריקאית, ובמסגרת שלוש מערכות בחירות כשלה בניסיונה לזכות בשלטון. לנוכח כישלונותיה של המפלגה היוניוניסטית והתחזקותה במערכת הפוליטית של המפלגה הלאומית בעלת השאיפות הלאומניות והאנטי בריטיות, החליטה המפלגה היוניוניסטית בשנת 1920, לאחר הפסדה בבחירות, להתאחד עם המפלגה הדרום אפריקאית.

אף על פי שגם המפלגה הדרום אפריקאית וגם המפלגה היוניוניסטית פנו אל כלל הציבור הלבן בדרום אפריקה, רוב ימיה הייתה מזוהה המפלגה היוניוניסטית עם שטחי כף התקווה הטובה והציבור דובר האנגלית במדינה, אשר המפלגה היוניוניסטית היוותה את מפלגת הבית שלו. בניגוד אליה המפלגה הדרום אפריקאית  הייתה בעלת גוון אפריקאנרי. המפלגה היוניוניסטית החזיקה במצע ליברלי ותמכה בהמשך הקשור של איחוד דרום אפריקה עם בריטניה ואף בהידוקו.

## היסטוריה

## מנהיגי המפלגה

## הישגי המפלגה

## ראו גם
* המפלגה הפרוגרסיבית (מושבת הכף)
* המפלגה הדרום אפריקאית

יוניוניסטית
אוסקר לויצקי

**קרל אוסקר יוהאן לויצקי** (בשוודית: **Carl Oscar Johan Lewicki**; נולד ב-12 ביולי 1992 במאלמה שבשוודיה) הוא כדורגלן עבר שוודי ששיחק בעמדת הקשר

## קריירת מועדונים
### נוער
נולד במאלמה שבשוודיה למשפחה ממוצא פולני. בגיל 4 החל לויצקי לשחק במחלקת הנוער של לימהאמן בונקפלו. בשנת 2005 עבר למחלקת הנוער של מאלמה, ממנה הושאל לעונה אחת מתוך שלוש לרוריוסטאדנס. בשנת 2008 הגיע למחלקת הנוער של באיירן מינכן.

### באיירן מינכן
בעונת  החל לויצקי לשבת על ספסלה של באיירן מינכן II, קבוצת המילואים של באיירן מינכן. בתחילת העונה הבאה ערך את הופעת הבכורה שלו בקבוצת המילואים בהפסד 4-1 לקיקרז אופנבך. הוא ערך 33 הופעות ליגה בעונת , בסופה ירדה קבוצת המילואים לליגה השלישית. באיירן מינכן הציעה לו חוזה מקצועי, אך הוא סירב ובחודש יוני 2011 הפך לשחקן חופשי.

### האקן
בחודש אוגוסט 2011 הצטרף לויצקי להאקן מליגת העל השוודית וחתם על חוזה עד לשנת 2014. ב-31 במרץ 2013 ערך את הופעת הבכורה שלו במועדון, כששיחק 90 דקות בתיקו 0-0 נגד גאיס במסגרת המחזור הראשון בליגה. ב-1 בנובמבר הבקיע את שער הבכורה שלו במועדון, שער בדקה ה-14 בתיקו 1-1 נגד א.י.ק סולנה במסגרת המחזור ה-29 בליגה. הוא שיחק במועדון במשך 4 עונות, בהן ערך 69 הופעות ליגה והבקיע שני שערים.

### מאלמה
ב-13 בנובמבר 2014 הודיעה מאלמה כי לויצקי יחזור למועדון בו גדל ויחתום על חוזה ל-3 שנים. ב-8 בינואר 2015 הוא עבר באופן רשמי למועדון. ב-6 באפריל ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על סונדסוואל במסגרת המחזור הראשון בליגה. ב-15 בספטמבר שיחק לראשונה בשלב הבתים של ליגת האלופות, בהפסד 2-0 לפריז סן-ז'רמן במסגרת המחזור הראשון.

## קריירה בינלאומית
לויצקי היה חלק מהסגל השוודי שזכה באליפות אירופה עד גיל 21 לשנת 2015.

ב-17 בינואר 2014 ערך את הופעת הבכורה שלו בנבחרת הבוגרת, כששיחק 85 דקות בניצחון 2-1 על נבחרת מולדובה במשחק ידידות. הוא זומן לסגל נבחרת שוודיה לקראת יורו 2016.

## תארים
;נבחרת שוודיה עד גיל 21
* אליפות אירופה עד גיל 21 (1): 2015
;אישיים
* קבוצת הטורניר באליפות אירופה עד גיל 21 (1): 2015

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:מאלמה: כדורגלנים
קטגוריה:כדורגלני באיירן מינכן
קטגוריה:כדורגלני האקן
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:כדורגלני יורו 2016
קטגוריה:שוודים שנולדו ב-1992
אפרים... אפרים!

"**אפרים... אפרים!**" הוא פסל מאת האמנית הישראלית לידיה זבצקי.

הפסל "אפרים... אפרים!" מציג דמות של חמור בגודל טבעי, המבוסס על חמור בו טיפלה האמנית בביתה בירושלים. זבצקי עיטרה את הפסל בזיגוג בצבע ירוק בוהק, בהשפעת הקרמיקה של שושלת טאנג. הפסל הוצג לראשונה במסגרת הביאנלה לקרמיקה ישראלית (2000) במוזיאון ארץ ישראל. כיום הפסל נמצא באוסף המוזיאון והוא מוצג בביתן הקרמיקה שבמוזיאון.

קטגוריה:פסלים (יצירות)
קטגוריה:פיסול ישראלי
קטגוריה:קרמיקה ישראלית
קטגוריה:יצירות משנת 2000
שכנים 2

**שכנים 2** (באנגלית: **Neighbors 2: Sorority Rising**; בתרגום לעברית: **שכנים 2: עליית [[אחווה (אקדמיה)|אחוות הבנות]]**) הוא סרט קומדיה אמריקאי שיצא לאקרנים ב-10 במאי 2016. את הסרט ביים ניקולס סטולר וכתבו איתו במשותף אנדרו ג'יי כהן, ברנדן אובריאן, סת' רוגן ואוון גולדברג. זהו סרט המשך ל"שכנים" משנת 2014 ומככבים בו סת' רוגן, זאק אפרון, קלואי גרייס מורץ, רוז ביירן, דייב פרנקו.

## תקציר העלילה
**מק** (סת' רוגן) ו**קלי** (רוז ביירן) מצפים לילדם השני ונערכים לביתם החדש שקנו בפרברים, ומנגד לאנשים שלהם מכרו את הבית הישן יש זכות לחזור בהם במשך 30 יום. יחד עם זאת, מועדון נשים חדש "קאפה נו" שנלחם בזכות לארגן מסיבות בראשות **שלבי** (קלואי גרייס מורץ), עבר לבית הסמוך. כדי לגרום לקונים להשתכנע לקנות את הבית, מק וקלי נעזרים ב**טדי** (זאק אפרון) ויוצאים למלחמה נגד הבנות.

## צוות השחקנים
*סת' רוגן – מק רנדר
*זאק אפרון – טדי סנדרס
*רוז ביירן – קלי רנדר
*קלואי גרייס מורץ – שלבי
*דייב פרנקו – פיט
*אייק ברינהולטץ – ג'ימי
*קארלה גאלו – פאולה
*קירסי סלמונס – בת'
*ביני פלדשטיין – נורה
*כריס מינץ-פלאס – סקוני
*ג'רוד קרמייקל – גארף
*סלינה גומז – מדיסון
*ליסה קודרו – קרול גלדסטון

## הפקה
בפברואר 2015 הוכרז כי יצא סרט המשך ב-2016. עם סרט ההמשך המשיכו השחקנים הראשיים, סת' רוגן, זאק אפרון, רוז ביירן ודייב פרנקו. נודע כי בסרט מק וקלי יאחדו כוחות עם טדי ויצאו נגד בנות האחווה שגרות בבית הסמוך, קאפה-נו.

ב-יולי 2015 לוהקה קלואי גרייס מורץ לדמות הנשית המשנית בסרט ההמשך. אחר כך נודע כי הסרט ייקרא "שכנים 2: עליית אחוות הבנות". ב-7 באוגוסט 2015 נוספו השחקניות קירסי סלמונס וביאני פלדשטיין לשחק את בנות האחווה של שלבי. באותו החודש נודע גם כי השחקן דייב פרנקו יחזור לצילומי הסרט השני. לאחר מכן הצטרפה סלינה גומז לצוות השחקנים בתפקיד אורח, בתור מדיסון, נשיאת אחוות הבנות הקודמת.

צילומי הסרט החלו ב-31 באוגוסט 2015 בג'ורג'יה והסתיימו ב-29 בספטמבר אותה השנה. הטריילר לסרט יצא בתחילת ינואר 2016 מלווה עם כרזת הסרט.

## יציאת הסרט לאור
בצפון אמריקה, הסרט יצא ב-20 במאי לאקרנים, יחד עם אנגרי בירדס הסרט. הסרט יצא לאור בסך הכל ב-56 מדינות.

## קישורים חיצוניים

**ביקורות:**
*
* 
* 
* 
* יעל שוב, שכנים 2: לא תמיד עובד, אבל מניב צחוקים גדולים, באתר Time Out ישראל, 16 במאי 2016

## הערות שוליים

קטגוריה:סרטי 2016
קטגוריה:סרטי המשך אמריקאיים
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:סרטים על נקמה
גלי רקיע

המושג **גלי רקיע** בתקשורת מתייחס להתפשטות גלי רדיו המוחזרים או משתקפים בחזרה לכיוון כדור הארץ מה-יונוספירה, השכבה הטעונה חשמלית באטמוספירה העליונה. גלים אלו אינם מוגבלים על ידי עקמומיות כדור הארץ, לכן ניתן להשתמש בגלים אלו ליצירת תקשורת בין-יבשתית ולמרחקים ארוכים.
מרבית השידורים לטווחים ארוכים המתבצעים בתדרים גבוהים, בין 3MHz ל-30MHz, הם כתוצאה מהתפשטותם של גלי רקיע. מאז שנות ה-20 המוקדמות, שדרני רדיו חובבנים, שהוגבלו לשידור בהספקים נמוכים מאשר אלו של תחנות השידור, ניצלו את היתרונות בגלים אלו לתקשורת ארוכת טווח.

יש להבדיל גלים אלו משני שידורים אחרים:
*התפשטות גלי קרקע - בה גלי הרדיו נעים בצמוד לאדמת כדור הארץ מבלי להתבדר או להתפזר באטמוספירה. שיטת שידור זו אופיינית לתדירויות נמוכות.
*התפשטות קו ראייה (Line of sight) - בה גלי הרדיו נעים בקו ישר. התפשטות זו אופיינית למרבית התדרים הגבוהים קרי - UHF, וגלי מיקרו.

## אופן ההתפשטות
היונוספירה היא תחום באטמוספירה העליונה, הנפרשת בגובה שבין 80 ל-1000 קילומטרים. בגובה זה האוויר מיונן על ידי רוח סולרית וקרניים קוסמיות. כאשר אותות בתדר גבוה נכנסים לאזור זה בצורה אלכסונית, הם מוחזרים בחזרה כפי שגלים מוחזרים מתווך בעל מקדם שבירה שונה. אם היינון של השכבה חזק מספיק ביחס לתדר האות, ההחזרה שקולה כמעט להחזרה של גל ממראה. לאחר מכן, הגלים נעים בחזרה לקרקע כדור הארץ, מה שמבצע החזרה דיפוסיבית לגלים, קרי - הם מוחזרים בטווח של זוויות שונות מכדור הארץ, לכיוון היונוספירה. כתוצאה מכך, האות כאילו "מקפץ" הלוך ושוב בין היונוספירה לבין כדור הארץ, פעמיים או יותר. החזרות אלו מלוות בהפסדים נמוכים מאוד ולכן גם סיגנלים בהספקים של וואטים בודדים יכולים להתקבל במרחקים של אלפי קילומטרים מנקודת השידור, וליצור תקשורת גלובלית. בכל "קפיצה" של הגלים, הם יכולים לעבור עד כ-3500 קילומטרים, כך ששידורים טרנס-אטלנטיים יכולים להתקבל על ידי 2 או 3 קפיצות.

אם היינון של היונוספירה אינו מספיק חזק, הגלים מוחזרים בהתחלה מטה, ולאחר מכן מעלה אל מעל לשכבה העליונה של היונוספירה, כשהם סוטים מכיוונם המקורי.

## שיקולים נוספים
סיגנלים בתדרים בתחום תדרים גבוהים ביותר (VHF- very high frequencies) לרוב חודרים את היונוספריה ולא מוחזרים לפני כדור הארץ.
סיגנלים בתדרים נמוכים מ-10MHz מתפשטים בשיטת גלי רקיע בצורה מיטבית בלילות. תדירויות מעל 10MHz מתפשטות ביעילות דווקא במהלך היום. תדירויות מתחת ל-3kHz הן בעלות אורך גל הגדול מהמרחק בין האדמה לבין היונוספירה. התדירות המקסימלית המאפשרת שימוש בשיטת שידור גלי רקיע מושפעת בצורה חזקה על ידי מספר כתמי השמש הקשורים ישירות ליינון האטמוספירה.
שידור בגלי רקיע לעיתים מונחת לרעש בשל סערות גאומגנטיות. שיטה זו יכולה להיות מופרעת בצורה ישירה ומהירה כתוצאה מהפרעות פתאומיות ביונוספירה, כמו שינוי בצפיפות הפלזמה בשכבה זו ובתנועתה כתוצאה מהתפרצות שמשית.
בשעות הלילה, השכבות הנמוכות יותר ביונוספריה נעלמות, מה שגורם לכך שאינדקס השבירה האפקטיבי של היונוספירה לעלות מעל לערכו של אינדקס השבירה של כדור הארץ. הדבר מוביל ל"קפיצות" גדולות יותר במרחקים של שידורי הלילה.

## ראו גם
* גלי קרקע

## קישורים חיצוניים

* Navy- Propagation of Waves
* Basics of Radio Waves Propagation
* התפשטות גלי רקיע בתדר גבוה (ת"ג)

## הערות שוליים

קטגוריה:קרינה אלקטרומגנטית
קטגוריה:תדרי רדיו
אוכף של קוף

ממוזער|300px|אוכף של קוף 
במתמטיקה, **אוכף של קוף** היא משטח תלת־ממדי אשר מוגדר על ידי המשוואה
: z = x^3 - 3xy^2. \, 
המשטח נקרא כך כיוון שיש לו שלוש "שלוחות", דבר שמתאים להיות כאוכף לקוף כיוון שהקוף צריך אוכף גם לזנבו.

## מאפיינים
נקודת האפס (0,0,0) היא הנקודה היחידה בה שיפוע המשטח הוא אפס וגם הנקודה היחידה בה העקמומיות הגאוסיינית של המשטח היא 0. בכל השאר הנקודות העקמומיות היא שלילית. 
ניתן גם להגדיר את המשטח על ידי הפונקציה המרוכבת התלת־ממדית הבאה:
: z(x,y) = \operatorname{Re} (x+iy)^3.
ומכאן ניתן לראות כי:
: z(tx,ty) = t^3 z(x,y). 
לכל *t* ≥ 0. מכאן ניתן לראות כי המשטח תלוי ב-*z* אשר נמצא על מעגל היחידה. אם נסתכל על כל נקודה במעגל היחידה כ-*z*=*e**iφ*, עבור φ בין 0 ו-2π, אז ניתן להגדיר את הפונקציה כ- *z*(*φ*)=cos 3*φ*. ניתן להכליל את הרעיון של אוכף של קוף לבעל k שלוחות על ידי הנוסחה *z*(*φ*)=cos k*φ*.

## ראו גם
* פרבולואיד היפרבולי
* נקודת אוכף
## קישורים חיצוניים
* 

קטגוריה:יריעות טופולוגיות
קטגוריה:גאומטריה
קטגוריה:טופולוגיה
גשר הרכבת הטורקי על נחל ניצנה

אומנות גשר הרכבת על נחל ניצנה|שמאל|ממוזער|250px
אומנות גשר הרכבת על נחל ניצנה. ברקע נראה חלקו הצפוני של הגשר הבריטי שקרס|שמאל|ממוזער|250px
**גשר הרכבת הטורקי על נחל ניצנה** היה גשר אבן שנבנה מעל נחל ניצנה (ואדי אל עוג'ה), בתקופת מלחמת העולם הראשונה כחלק מהתשתית שהקימו הטורקים עבור מסילת הרכבת מנחל שורק לקוסיימה. הגשר פוצץ על ידי הבריטים על מנת למנוע מהטורקים העברת כוחות וציוד לסיני.

## ההיסטוריה של הגשר
הגשר נבנה על ידי הטורקים במאי 1916 כחלק מפרויקט סלילת מסילת הרכבת מנחל שורק לקוסיימה שבסיני שנבנתה על מנת לתמוך במאמץ הטורקי לכיבוש תעלת סואץ. פרויקט זה החל בקיץ 1915 ונמשך עד קיץ 1916 אז הגיעה המסילה עד תחנת הרכבת בעוג'ה אל-חפיר שם היה בסיס צבאי גדול. עם סיום הסלילה החלו הטורקים להסיע ציוד וכוחות לכיוון סיני. בעקבות תבוסתם בקרב רומני והתקדמות הבריטים לכוון עזה, ויתרו הטורקים על התוכנית לכיבוש תעלת סואץ ופנו לבצר את קו עזה. עקב כך נפסק המשך הסלילה לכוון סיני אולם הקו המשיך לשרת את הכוחות הטורקיים.

לאחר הכישלונות של הכוחות הבריטים לכבוש את עזה (קרב עזה הראשון וקרב עזה השני) חששו הבריטים שהטורקים ינסו לחדש את המתקפה לכוון תעלת סואץ ולכן ב-22 במאי 1917 יצא כח בריטי גדול מאזור תל שרוחן ויום למחרת חיבל ב-21 ק"מ של מסילה וב-9 גשרים בין ביר עסלוג' לעוג'ה אל-חפיר. אחד מהגשרים שחובל היה הגשר על נחל ניצנה. לאחר פעולה זו לא נבנו הגשרים מחדש ופעילות הרכבת, בקטע מביר עסלוג' דרומה, לא חודשה.

בתקופת המנדט סללו הבריטים כביש מביר עסלוג' לעוג'ה (לימים נבנה כביש 211 במקביל אליו). הגשר של הכביש מעל נחל ניצנה השיק לגשר הרכבת הטורקי ההרוס. הגשר עצמו נוצק מבטון אולם הבריטים השתמשו בכמות גדולה מאבני הגשר הטורקי על מנת לחזק את דפנות הנחל.

עם השנים נקברו אומנות הגשר תחת סחף של אבנים וחול. בשנת 2010 גרם שיטפון גדול לקריסת הגשר הבריטי וחשיפת אומנות גשר הרכבת.

## מבנה הגשר וסביבתו
שמאל|ממוזער|250px|דוגמה לבניית גשר אבן קשתי על גבי פיגומי עץ
הגשר על נחל ניצנה נבנה מכיוון צפון מזרח לדרום מערב על גבי 8 קשתות. יסודות הגשר (האומנות) נחפרו באפיק הנחל. הקשתות נבנו על ידי שימוש בפיגומי עץ שאפשרו הנחת אבני הקשת ואבן הראשה בראשם. הגשר מולא באבני גוויל ואדמה ואבני גזית מסותתות בצד החיצוני.

בעקבות פיצוץ הגשר, מיחזור האבנים, סחף המים, גנבת אבנים וכרייה בערוץ הנחל נותרו רק האומנות כשחלק מהן נעקר ממקומו לאחר שבסיסיהן נחשפו. מדידת אומנות הגשר הראתה שרוחב הערוץ בתקופת הקמתו היה קטן מרוחבו ב-2016 מה שמצביע על התרחבות הערוץ בעקבות השיטפונות והכריה.

כקילומטר מדרום לגשר נבנתה תחנת רכבת שם התפצלה המסילה ל-8 שלוחות ששירתו את המחנה הטורקי הגדול במקום.

שרידי הגשר (כמו גם כל מסילת הרכבת) הוכרזו כאתר מורשת על ידי המועצה לשימור אתרי מורשת בישראל אולם לא נעשתה שום פעילות שימור.

## קישורים חיצוניים

* גשר נחל ניצנה בסוללת מסילת הברזל העות'מאנית, מועצה אזורית רמת הנגב, עיתון #195 דף 9, מאי 2014
* רון טל וערן רישמן, סקר הגשרים במסילת הרכבת באר שבע – ניצנה, באתר שדה בוקר
* אמנון (בוצי) ליבנה, תעצרו את הרכבת, אני רוצה לרדת, באתר רשות הטבע והגנים
* 
* טיול אל הגשרים של מחוז הדרום, באתר "מפה" (אורכב)
* כשקטרים צפרו בנגב – אתרי המסילה הטורקית מגבול ישראל–מצרים עד מבואות באר שבע, באתר "רכבות בנגב"

## הערות שוליים

קטגוריה:ארץ ישראל במלחמת העולם הראשונה
קטגוריה:אתרי מורשת במחוז דרום
ניצנה
ניצנה
קטגוריה:הנגב: גשרים
קטגוריה:המסילה המזרחית ההיסטורית
קטגוריה:אזור ניצנה
קטגוריה:מחוז הדרום: מבנים לשימור
הנס גאורג קלמאייר

**הנס גאורג קלמאייר** (בגרמנית: **Hans Georg Calmeyer**; 23 ביוני 1903 – 3 בספטמבר 1972) היה עורך דין גרמני מאוסנבריק שהציל אלפי יהודים ממוות ודאי בזמן הכיבוש הנאצי של הולנד בשנים 1941–1945. נכון לשנת 2020, היסטוריונים ביד ושם בוחנים ראיות שנחשפו, המצביעות על כך שקלמאייר סייע בשליחת יותר מ-500 יהודים ישירות למחנות ההשמדה.

## ביוגרפיה
קלמאייר למד משפטים באוניברסיטת פרייבורג, אוניברסיטת מרבורג ובאוניברסיטת מינכן. בשנת 1923, כחבר ברייכסווהר לקח חלק בניסיון הפוטש במרתף הבירה של היטלר. לאחר מכן, החל לעבוד כעורך דין באוסנבריק וזכה למוניטין מעולה. 

בשנת 1933, רישיונו לעסוק בעריכת דין נפסל מאחר שהחל להתעניין ולהתקרב לעבר קומוניזם. עשרה חודשים לאחר כך רישיונו הוחזר לו. היה חבר בארגון עורכי הדין הגרמנים הנציונל-סוציאליסטים, אך לא חבר במפלגה הנאצית. 

בשנת 1940 קלמאייר שירת כחייל בוורמאכט והשתתף בפלישה הגרמנית להולנד. בשנת 1941 היה אחראי על כל המחוזות הכבושים בהולנד בתור ניצב. בהיותו מוצב בתפקיד בהולנד מונה לאחראי על מנהל הפנים בהאג, שהיה אחראי על המחלקה ליהודים, וכך תייג יהודים כיהודים-למחצה ואף כלא-יהודים.

שלא כמו המדיניות שהונהגה בגרמניה, היהודים בהולנד יכלו לערער על קביעתם כיהודים-מלאים ולשנות את שיוכם הגזעי ליהודים-למחצה, רבע-יהודים או אף לארים מלאים. קלמאייר תיאר במילותיו שלו כיצד עשה שימוש בתפקידו: "כדי לבנות סירת הצלה". הוא אישר מסמכים מזויפים בהם נטען שאדם כזה או אחר הוא ארי או חצי יהודי. הוא אף סייע ליהודים לזייף את המסמכים ונתן עצות בנוגע לטיעונים שייפסקו לטובתם. על אף החשש לחייו מידי המשטר הנאצי הוא המשיך בפועלו לאורך כל המלחמה.

על פי טענתו ומסמכים שהגיש, כ-5,700 יהודים תויגו כיהודים למחצה הודות לפועלו של קלמאייר, ומהם לפחות 3,700 איש ניצלו מוות ודאי על ידי גירוש למחנות השמדה. היתר, 2,000 יהודים שנרשמו כיהודים למחצה נשלחו למחנות המוות וחלקו את גורלם של 140,000 מיהודי הולנד - שליחה מיידית למחנות המוות.
על פי מחקר חדש, כ-60 אחוזים מהבקשות שהגיש כמסמכים אותנטיים היו פיקטיביות. כיום עלו טענות כי פעילותו אינה בגדר סיוע מכיוון ששילח אלפים למוות כמו יתר המשמשים בתפקיד וגם אם מנע שליחה של כמה מאות להשמדה, הרי ששילח אלפים רבים למוות, כשבעים וחמישה אחוזים מהם מצאו את מותם ברכבות המסע בדרך להשמדה.

יוהאנס ראו תיאר את קלמאייר במילים: "קלמאייר הצטרף לרמי הדרג שסייעו להצלה, אך גם לאלו שהיו אשמים בעזרה לעוולות הלא מוצדקות של המשטר". פועלו להצלת יהודים בשואה כמעט שנשכח עד שקמה תנועה שדיברה בכבודו בשנות השמונים. ב-4 במרץ 1992, מוסד יד ושם הכיר בקלמאייר כחסיד אומות העולם. ב-2 בינואר 1995 העיר אוסנבריק ערכה טקס לכבודו ובו נכחו בנו, ד"ר פטר קלמאייר ושגריר ישראל אבי פרימור.

בשנת 2020 העידה ניצולת השואה "פמה פלישמן" במסגרת הסרט התיעודי "התעלומה של פמה", כי קלמאייר היה אחראי לשליחתה למחנה ההשמדה אושוויץ.

## קישורים חיצוניים

* על פעילותו של קלמאייר להצלת יהודים בתקופת השואה, באתר יד ושם 
* 

## הערות שוליים

קטגוריה:בוגרי אוניברסיטת מינכן
קטגוריה:גרמנים חסידי אומות העולם
קטגוריה:עורכי דין גרמנים
קטגוריה:גרמנים שנולדו ב-1903
קטגוריה:גרמנים שנפטרו ב-1972
ארון גורדון

**ארון אדיסון גורדון** (באנגלית: **Aaron Addison Gordon**; נולד ב-16 בספטמבר 1995) הוא כדורסלן אמריקאי, המשחק בעמדות הפאוור פורוורד והסמול פורוורד בקבוצת דנוור נאגטס מליגת ה-NBA.

## נעורים וקריירת מכללות
גורדון נולד בסן חוזה שבקליפורניה והצטיין בכדורסל במדי נבחרת התיכון שלו. בכיתה י"א נבחר ל"מר כדורסל של התיכונים" במדינת קליפורניה וחזר על הישג זה גם שנה אחר כך. ב-2013 השתתף במשחק מקדונלד'ס אול-אמריקן, הוא נבחר ל-MVP של המשחק בו קלע 24 נקודות ולקח 8 ריבאונדים.

ב-2011 היה חבר בסגל נבחרת ארצות הברית עד גיל 16 שזכתה באליפות האמריקות, הוא השיג באליפות ממוצע של 17 נקודות, 11.2 ריבאונדים ו-4.6 אסיסטים למשחק. ב-2013 היה חבר בסגל נבחרת ארצות הברית עד גיל 19 שזכתה באליפות העולם בכדורסל, שהתקיימה בפראג שבצ'כיה. באליפות השיג ממוצעים של 12.6 נקודות, 6.2 ריבאונדים ו-1.9 אסיסטים למשחק ונבחר ל-MVP של הטורניר.

גורדון שיחק כדורסל במשך שנה אחת באוניברסיטת אריזונה, בה קלע 12.4 נקודות ולקח 8 ריבאונדים בממוצע למשחק. הוא נבחר לחמישיית העונה בליגת ה-PAC-12 ולפרשמן של העונה. לאחר עונה זו גורדון בחר להעמיד עצמו לבחירה בדראפט ה-NBA של 2014.

## קריירה ב-NBA
### אורלנדו מג'יק
הוא נבחר במקום הרביעי בסיבוב הראשון של דראפט ה-NBA 2014, על ידי אורלנדו מג'יק. לאחר 11 משחקים בעונתו הראשונה ב-NBA סבל משבר בכף רגלו ונאלץ להחמיץ 32 משחקים רצופים בטרם חזר לשחק. את העונה סיים עם ממוצע של 5.2 נקודות ו-3.6 ריבאונדים למשחק. בעונתו השנייה שולב יותר בחמישייה הפותחת והשיג ממוצע של 9.2 נקודות ו-6.5 ריבאונדים למשחק. במהלך סוף-שבוע האולסטאר ב-NBA של עונת 2015/2016 השתתף בתחרות ההטבעות והפסיד בגמר לזאק לאבין, בתחרות שהוגדרה כאחת הטובות בכל הזמנים.

במשחק השני של עונת  קלע גורדון שיא קריירה של 41 נקודות, בניצחון קבוצתו מול ברוקלין נטס, ועד לסיום אותה עונה הציג יכולת טובה עם שיאי קריירה של 17.6 נקודות ו-7.9 ריבאונדים בממוצע למשחק. ביולי 2018 חתם על הארכת חוזה באורלנדו לארבע עונות נוספות, עבור כ-84 מיליון דולר. ב-6 ביולי 2020 השיג את הטריפל דאבל הראשון בקריירה שלו, לאחר שקלע 17 נקודות, אסף 11 ריבאונדים ומסר 12 אסיסטים במשחק מול מינסוטה טימברוולבס.

### דנבר נאגטס
ב-25 במרץ 2021 הועבר גורדון בטרייד לדנוור נאגטס. בתמורה קיבלו המג'יק את גארי האריס, אר. ג'יי. המפטון ובחירת סיבוב ראשון עתידית בדראפט. בסיום עונת 2022/2023 זכה עם קבוצתו באליפות ה-NBA.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## חיים אישיים
אחיו, הכדורסלן דרו גורדון, נהרג בתאונת אופנוע ביוני 2024.

## קישורים חיצוניים

* פרופיל, באתר אוניברסיטת אריזונה

## הערות שוליים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:כדורסלני אורלנדו מג'יק
קטגוריה:כדורסלני אוניברסיטת אריזונה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אורלנדו מג'יק
קטגוריה:קליפורניה: כדורסלנים
קטגוריה:כדורסלני דנוור נאגטס
קטגוריה:אמריקאים שנולדו ב-1995
HD 93403

**HD 93403** הוא כוכב כפול המורכב משני כוכבים כחולים בעלי בהירות גבוהה.

הכוכב ממוקם במרחק של 10,000 שנות אור מכדור הארץ בערפילית שדרית (קארינה) בקבוצת הכוכבים שדרית.

הכוכב בעל סיווג ספקטרלי של O5.5III, אך הוא מורכב משני סיווגים שונים של שני הכוכבים המרכיבים את הכוכב הכפול - העל ענק כחול והכוכב הכחול מהסדרה הראשית והם O5.5I ו-O7V בהתאמה.
שני הכוכבים מקיפים את מרכז מסתם המשותפת בזמן של 15 יממות במסלול אשר רדיוסו נע בין 93 ל-149 רדיוסי שמש.
## קישורים חיצוניים
* 

קטגוריה:קבוצת הכוכבים שדרית
קטגוריה:כוכבי הסדרה הראשית מסוג O
סיטרד-חליין

**סיטרד-חליין** (, בלימבורגית: **Zittert-Gelaen**) היא עיר במחוז לימבורג שבהולנד. העיר הוקמה ב-2001 כאיחוד של הרשויות לשעבר של סיטרד, חליין ובורן. סיטרד-חליין גובלת במערב בבלגיה ובמזרח בגרמניה.

## היסטוריה
### סיטרד
על פי ממצאים ארכאולוגיים מתוארכת ההתיישבות הראשונה בסיטרד לכ-7,000 שנים לפני זמננו. העיר של היום נוסדה ככל הנראה בשנת 850 לספירה לערך והיא נבנתה סביב לתל מלאכותי המוקף חומת עץ. סיטרד מוזכרת לראשונה במקורות משנת 1157. ב-1243 הוענקו לה זכויות העיר על ידי דוכס לימבורג. ב-1400 היא נמכרה לדוכס יוליך והיא נותרה בבעלותו עד 1794. העיר נחרבה ונבנתה מחדש כמה פעמים עקב שריפות ועקב עימותים צבאיים שהתחוללו בין המאות ה-15 וה-17. העיר בוצרה עד שהיא נהרסה כמעט לחלוטין ב-1677 במהלך מלחמת הולנד. תחת הכיבוש הצרפתי, בשנים 1794 – 1814, הייתה סיטרד חלק ממחוז רור. לאחר מכן היא הייתה חלק מהולנד, למעט בשנים 1830 – 1839, כאשר היא הצטרפה למהפכה הבלגית. במלחמת העולם השנייה נכבשה העיר על ידי הגרמנים, שאיחדו כמה רשויות מקומיות קטנות, כמו ברוקסיטרד, לסיטרד. ב-18 בספטמבר 1944 שוחררה העיר על ידי הדיוויזיה המשוריינת השנייה של צבא ארצות הברית. החלק העתיק ההיסטורי של העיר לא סבל ברובו מנזקים במהלך המלחמה, למרות שהעיר שכנה על קו החזית במשך יותר מארבעה חודשים, שבהם יותר מ-4,000 פגזים הכו בעיר.

לאחר המלחמה צמחה סיטרד במהירות ונבנו בה שכונות רבות. מכרות הפחם בסביבה היו הכוח המניע מאחורי צמיחתה הכלכלית של העיר, עד שהם נסגרו בשנות השישים והשבעים. כיום העיר מהווה מרכז תעשייתי וכן פועלים בה בנייני משרדים רבים.

### חליין
עד לסוף המאה ה-19 הייתה חליין לא יותר מאשר כפר קטן. במקום התגלו השרידים של אחד הכפרים הפרהיסטוריים העתיקים ביותר בהולנד. במאה ה-20 פעם בעיר מכרה בפחם הגדול ביותר באירופה, שהביא לגידול מהיר באוכלוסיית העיר. בשנות השישים והשבעים, נסגרו כל מכרות הפחם. עם זאת, חברת הפחם הלאומית של הולנד, שהופרטה ב-1989, נותרה פעילה בחליין, וכיום היא מייצרת כימיקלים.

## ספורט
סיטרד היא ביתה של מועדון הכדורגל פורטונה סיטארד המשחק נכון ל-2020 בליגת העל ההולנדית, ושל מועדון הכדוריד סיטרדיה.

## קישורים חיצוניים

* 

## הערות שוליים

קטגוריה:הולנד: ערים
קטגוריה:לימבורג
קטגוריה:יישובים שהוקמו ב-2001
גלי קרקע

[[טבלניים|טבלני צולל ויוצר גלי קרקע|ממוזער]]

**גלי קרקע** הם סוג של גלים משטחיים המתפשטים לאורכו של תווך בתוך מדיום שונה, כמו גלי כובד בין שני נוזלים בעלי צפיפות שונה. גלים מכניים עשויים להיות אלסטיים או סייסמיים, כמו גלי ריילי , או גלים אלקטרומגנטיים המתקדמים במוליך גלים בעל אינדקס שבירה משתנה בצורה הדרגתית. בשידורי רדיו, גלי קרקע הם גלים משטחיים המתפשטים בקרבת פני כדור הארץ.

## גלים אלקטרומגנטיים
גלי קרקע מתפשטים במקביל ובסמוך לפני כדור הארץ, ועוקבים אחר העקמומיות של כדור הארץ. גלים המתקדמים ביעילות בצורה זו הם בעלי תדירויות נמוכות מ-3MHz. זאת משום שהם מצליחים לבצע עקיפה מוצלחת יותר סביב מכשולים בדרכם, בשל אורך הגל הגבוה שלהם. לפני כדור הארץ מקדם שבירה השונה מזה של האטמוספירה, ובתחום התדירויות הנמוכות מאוד (VLF- very low frequencies) זה מוביל ליצירתו של מוליך גלים התומך בהתקדמותם של גלי הקרקע בקיטוב אנכי.

מוליכותה של הקרקע משפיעה על התפשטותם של גלי הקרקע. כאשר פני הקרקע מוליכים יותר, כמו מי ים, הדבר תורם להתפשטות בעלת איבודים פחותים יותר. באופן כללי, הקרקע אינה מוליך מושלם, ובעלת אינדקס שבירה משתנה באזורים שונים שלה. לכן, עם התקדמותם, הגלים לעיתים נוטים כלפי הקרקע ונבלעים בה, ולכן חלק מהסיגנל דועך אקספוננציאלית עם התקדמותו. גלי קרקע גם רגישים להפרעות אלקטרומגנטיות צמודות קרקע, כגון עמודי חשמל, או סערות ברקים. הגדלה של הספק השידור תאפשר שידור לטווח גדול יותר.

מרבית שידורי ה-LF (בתחום 30-300kHz) הם כתוצאה מהתפשטותם של גלי קרקע. תדרי הביניים (בין 300kHz ו- 3MHz), כולל שידורי AM, מתקדמים כגלי קרקע, ואם היעד רחוק מאוד, אזי בשידור של גלי רקיע.
ככל שיורדים בתדירות, כך ההפסדים בשידור גלי הקרקע קטן. כמו כן, בשידורים תת-ימיים, תדרים נמוכים ידועים מתקדמים טוב יותר במי הים. לכן שידורי VLF ו־LF שימושיים לרוב לשידורים צבאיים של ספינות וצוללות.
גלי קרקע משמשים רדארי Over the Orizon (מעבר לאופק), שיכולים לאתר מטרות במרחקים גדולים מאוד, מעבר לאופק שיכול הרדאר לאתר בטווח ישיר, וזאת לרוב בתדרים של בין 2 עד 20MHz, וזאת בעזרת התקדמות על פני ימים ואוקיינוסים. כמו כן, לגלי הקרקע חשיבות עליונה בהתפתחותו של הרדיו, כאשר שידורי רדיו מקצועיים הסתמכו מאוד על גלי קרקע בתדרים נמוכים. תחנות שידור חובבניות הוגבלו אז לשידור בתדרים הגבוהים, בתחום HF, על מנת למנוע התאבכות וחסימה של שידורים של תחנות שונות המשדרות באותם תדרים.

## ראו גם
* עקיפה
* גלי רקיע

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קרינה אלקטרומגנטית
קטגוריה:תדרי רדיו
LP 71-82

**LP 71-82** הוא ננס אדום, הנמצא בקבוצת הכוכבים דרקון כ-7.1 פארסק (23.2 שנות אור) מכדור הארץ.

## קישורים חיצוניים
* 

קטגוריה:ננסים אדומים
קטגוריה:קבוצת הכוכבים דרקון
מפלצת הכסף

**מפלצת הכסף** (באנגלית: **Money Monster**) הוא סרט קולנוע אמריקאי מ-2016 בבימויה של ג'ודי פוסטר. בסרט מככבים ג'ורג' קלוני, ג'ק אוקונל, ג'וליה רוברטס, דומיניק וסט, קטרינה בלף וג'יאנקרלו אספוזיטו.

## עלילה
במהלך שידור חי של תוכנית הטלוויזיה "מפלצת הכסף" בהנחייתו של גורו ההשקעות לי גייטס (ג'ורג' קלוני) פורץ לאולפן צעיר חמוש (ג'ק אוקונל) ולוקח כבן ערובה את המנחה. הצעיר טוען כי איבד את כל כספו בעקבות השקעה כושלת במניית חברת IBIS, חברה בתחום מסחר אלגוריתמי עליה המליץ גייטס בשידור. פאטי, מפיקת התוכנית (ג'וליה רוברטס) מנסה להשתלט על המצב כשבמקביל מתבהרת קונספירציה סביב מניית החברה המדוברת.

## דמויות ושחקנים
*ג'ורג' קלוני - לי גייטס, פרשן פיננסי בעל תוכנית טלוויזיה פופולרית בשם "מפלצת הכסף" (בן דמותו של הפרשן האמריקאי ג'ים קריימר)
*ג'וליה רוברטס - פאטי פן, מפיקת התוכנית
*ג'ק אוקונל - משקיע שאיבד את כספו בעקבות אחת מהמלצותיו של גייטס
*דומיניק וסט - וולט קמבי, מנכ"ל חברת IBIS
*קטרינה בלף - דיאן לסטר, אחראית התקשורת בחברת IBIS
*ג'יאנקרלו אספוזיטו - קפטן מרקוס פאול

## הפקה
צילומי הסרט החלו בפברואר 2015 בניו יורק וכללו בין השאר צילומים באתרים שונים במנהטן, בפרט ברובע הפיננסי. הקרנת הבכורה של הסרט התבצעה בפסטיבל הקולנוע בקאן ב-12 במאי 2016 ויום למחרת הופץ הסרט בארצות הברית.

## קישורים חיצוניים

* 

* אתר הסרט
;ביקורות
* 
* 
* 
* 
* יעל שוב, "מפלצת הכסף": היו הרבה סרטים מעניינים על המשבר הכלכלי. זה לא אחד מהם, באתר Time Out ישראל, 23 במאי 2016
* 

## הערות שוליים

קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי 2016
קטגוריה:סרטים על שוק ההון
בית הקברות הצבאי קריית שאול

ממוזער|300px|שמאל|חלקה בבית הקברות
ממוזער|300px|שמאל|רחבת הטקס בבית הקברות ביום הזיכרון, עם משמר כבוד
**בית הקברות הצבאי קריית שאול** בתל אביב הוא אתר הקבורה הצבאי השני בגודלו בישראל במספר החללים הקבורים בו - למעלה מ-3,000. הוא משמש כבית הקברות הצבאי העיקרי למטרופולין תל אביב.

## בית הקברות
בית הקברות הוקם לאחר מלחמת העצמאות, שחלליה שנפלו באזור תל אביב ובנותיה נקברו בבית הקברות הצבאי נחלת יצחק. מאחר שבנחלת יצחק נותר מקום מועט לקבורה צבאית, פנה משרד הביטחון אל חברה קדישא תל אביב בבקשה להקצות חלק משטח בית הקברות האזרחי החדש קריית שאול שבצפון תל אביב לשם הקמת בית קברות צבאי חדש. הבקשה נענתה והשטח שהוקצה היה גבעה בעברו המזרחי של בית הקברות. הקבורה במקום החלה בשנת 1951. בשנים שלאחר מכן הועברו אליו ארונותיהם של כארבעים מהרוגי מלחמת העצמאות.

בית הקברות שוכן בשטח דמוי טרפז בפינתו הצפון-מזרחית של מתחם בית הקברות קריית שאול, וגדר מפרידה בינו לבית בית הקברות האזרחי. הוא משתרע על פני שטח כולל של כ-45 דונם. חלקו המזרחי הוא מישור ויתרתו היא מדרון מתון המשתפל ממזרח למערב ומדרום לצפון. שער הכניסה הראשי לאתר מצוי בפינתו הדרום-מזרחית. בקרבת שער הכניסה ממוקמת רחבת טקס גדולה.

בבית הקברות עשרים ואחת חלקות קבורה. 16 החלקות המקוריות שלו הן חלקות מלבניות מוגבהות, שבכל אחת מהן כ-150 מקומות קבורה. רשת של דרכים נמוכות ומרוצפות משתרעות ביניהן. אחת מהחלקות (מס' 7) מיועדת לקבורת חללי משטרת ישראל. יתר החלקות, שבו קבורים חללים שנפלו החל משנות התשעים, ממוקמות בחלקו הצפוני של האתר ובמפלס נמוך יותר מהאחרות, בשטח שכבר שייך מוניציפלית לרמת השרון.

כמקובל בבתי הקברות הצבאיים בישראל משופע שטח האתר בעצים וצמחים.

בשל גודלו של בית הקברות ומיקומו המרכזי נערך בו ביום הזיכרון לחללי מערכות ישראל טקס אזכרה רב משתתפים. על פי מסורת שהתגבשה מיוצגת הממשלה בטקס בבית קברות זה על ידי שר הביטחון.

## החללים בבית הקברות
בבית הקברות נקברו חללי צה"ל וכוחות הביטחון מכל מלחמות ישראל וחללים שנהרגו בפעולות צבאיות שונות ובעת שירותם. כרבע מהם נפלו במלחמת יום הכיפורים. החללים בעיקר מתל אביב, רמת גן, גבעתיים, רמת השרון ובקעת אונו. בבית הקברות מוצבות מצבות לזכר חללים שמקום קבורתם לא נודע.

בבית הקברות נקברו 51 חללים שעוטרו בעיטורי צה"ל, לרבות שני מעוטרי עיטור הגבורה - צבי עופר וגדעון גלעדי, וכן 35 חללים שזכו לציון לשבח.

בבית הקברות נקברו גם שישה רמטכ"לים של צה"ל - מרדכי מקלף, חיים לסקוב, צבי צור, מרדכי גור, דן שומרון ואמנון ליפקין-שחק, וכן רבים מאלופי צה"ל.

## ראו גם
* רשימת אישים הקבורים בבית הקברות הצבאי קריית שאול

## קישורים חיצוניים

* 

## הערות שוליים

קריית שאול
צבאי קריית שאול
קטגוריה:בית העלמין קריית שאול
ארני רייזן

**ארנולד די. "ארני" רייזן** (באנגלית: **Arnold D. "Arnie" Risen**; 9 באוקטובר 1924 - 4 באוגוסט 2012) היה כדורסלן אמריקאי ששיחק במשך 10 עונות בליגת ה-NBA בעמדת הסנטר. ממוצעיו לאורך הקריירה הם 12.0 נקודות, 9.7 ריבאונדים ו-1.7 אסיסטים למשחק. בשנת 1998 הוצג כחבר בהיכל התהילה של הכדורסל.

## קריירה מקצועית
רייזן נולד בעיר ויליאמסטאון שבקנטקי. בשנת 1942 החל ללמוד באוניברסיטת מזרח קנטקי, ושנה לאחר מכן עבר לאוניברסיטת המדינה של אוהיו, אותה הוביל לשתי הופעות רצופות בפיינל פור ה-NCAA (1944–1945).

בשנת 1945 חתם רייזן בקבוצת אינדיאנפוליס קאוצקיס מליגת ה-NBL, ושיחק במדיה במשך שנתיים וחצי. במהלך עונת 1947/1948 עבר לרוצ'סטר רויאלס והוביל אותה לגמר ה-NBL, כששיחק לצד אל סרבי, רד הולצמן ובוב דייוויס. בסדרת הגמר הפסידו הרויאלס למיניאפוליס לייקרס של ג'ורג' מייקן בתוצאה 3-1. בעונת  עברה רוצ'סטר לשחק בליגת ה-NBA, וצירפה את הגארד בובי וונזר שהחליף את סרבי. ב-7 העונות הבאות הובילו שלישיית הכוכבים רייזן, וונזר ודייוויס את הרויאלס ל-7 הופעות רצופות בפלייאוף ה-NBA, ולזכייה באליפות עונת . בסדרת הגמר של אותה עונה גברה רוצ'סטר על ניו יורק ניקס בתוצאה 4-3, הודות לרייזן שהוביל את קלעי קבוצתו עם 21.7 נקודות בממוצע למשחק. בכל 4 העונות בין 1952 ל-1955 נבחר רייזן להשתתף במשחק האולסטאר, ובעונת 1948/1949 נבחר לחמישייה השנייה של העונה לאחר שקלע שיא קריירה של 16.6 נקודות בממוצע למשחק (רביעי ב-NBA) באחוזי הקליעה הטובים בליגה (42.3%).

לקראת עונת  נמכר רייזן לבוסטון סלטיקס, בה שימש בשלוש העונות הבאות כמחליף מהספסל לצמד הגבוהים ביל ראסל וטום היינסון. בעונת  זכה עם הסלטיקס באליפות ה-NBA, לאחר שגברו בסדרת הגמר על סנט לואיס הוקס בתוצאה 4-3. בסיום עונת  פרש ממשחק, בגיל 33.

בעת פרישתו דורג במקום ה-14 ברשימת הקלעים המובילים בתולדות ה-NBA, עם 7,633 נקודות, ובמקום השביעי ברשימת הריבאונדרים, עם 5,011 ריבאונדים.

ב-4 באוגוסט 2012 מת רייזן ממחלת הסרטן, בגיל 87.

## קישורים חיצוניים

* סטטיסטיקות הקריירה ב-NBL, באתר Basketball-reference.com
* 

## הערות שוליים

קטגוריה:אמריקאים ילידי קנטקי
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת המדינה של אוהיו
קטגוריה:כדורסלני רוצ'סטר רויאלס
קטגוריה:כדורסלני בוסטון סלטיקס
קטגוריה:חברי היכל התהילה של כדורסל המכללות
קטגוריה:קנטקי: כדורסלנים
קטגוריה:אמריקאים שנולדו ב-1924
קטגוריה:אמריקאים שנפטרו ב-2012
Breaking the Habit

**Breaking the Habit** הוא שיר של להקת הרוק האמריקנית לינקין פארק. השיר נכתב לצ'סטר בנינגטון לאחר שהתמכר לסמים. זהו השיר התשיעי ברשימת ההשמעה של אלבומם השני Meteora. שיר זה היה השיר החמישי מהאלבום Meteora שהגיע למקום הראשון במצעד הבילבורד Alternative Songs. ב-4 בספטמבר 2012, "Breaking the Habit", Shadow of the Day, New Divide ו-Burn It Down שוחררו ב-"Linkin Park Pack 02" כתוכן הניתן להורדה למשחק הווידאו Rock Band 3.

## רקע
השיר נפתח במוזיקה אלקטרונית, בשונה משירים הקודמים של הלהקה אשר נוטים לבסגנון נו-מטאל או ראפ רוק.

ישנה טעות נפוצה שגורסת כי השיר נכתב על ידי סולן הלהקה צ'סטר בנינגטון עקב התמודדותו עם  שימוש בסמים. למעשה השיר נכתב על ידי חבר הלהקה מייק שינודה.

## וידאו קליפ
הווידאו קליפ לשיר "Breaking the Habit" נוצר על ידי החברה "Studio Gonzo", הוא בוים על ידי ג'ו האן ובהשתתפות אריק קלדרון. סגנון האנימציה הוא אנימה.

### iTunes
הווידאו קליפ לשיר זמין ב-iTunes, יחד עם גרסת הופעה חיה של השיר.

## הופעות חיות
"Breaking the Habit" תחילה לא נכלל בסיבוב ההופעות של האלבום Meteora, עד שנוגן בפעם הראשונה בסן ברנרדינו ב-15 בנובמבר 2003. מאז, הפך לאחד השירים המרכזיים בהופעות. בסיבוב ההופעות של האלבום Minutes to Midnight, השיר נוגן עם פתיחה של פסנתר בהתחלה, בזמן שבו הבית הראשון והפזמון הראשון אמורים להשמע, ורק אז מתחיל השיר. ב-11 בינואר 2014, השיר יצא מרשימת ההשמעה בהופעות, וחזר לרשימה רק ב-17 במאי 2015.

## רשימת השמעה

## מיקומי שיא
### מצעדים שבועיים

### מצעדי סוף שנה

### מכירות

## צוות
*צ'סטר בנינגטון - סולן
*רוב בורדון - תופים
*בראד דלסון - גיטרה
*ג'ו האן - דיג'יי
*דייב פרל - גיטרת בס
*מייק שינודה - כלי מקלדת

## קישורים חיצוניים

## הערות שוליים

קטגוריה:לינקין פארק
קטגוריה:שירים באנגלית
קטגוריה:בלדות רוק
קטגוריה:שירי רוק אלטרנטיבי
קטגוריה:שירים על סמים
קטגוריה:סינגלים בהוצאת וורנר רקורדס
בית הספר לקצינים של חיל האוויר

**בית הספר לקצינים של חיל האוויר** (בראשי תיבות: **ביסל"ק**) שימש כיחידת ההדרכה להכשרת קצינים בחיל האוויר, בו הוכשרו כל קציני וקצינות חיל האוויר למעט צוערי קורס טיס וקציני מערך ההגנה האווירית. הקצינים הגיעו לביסל"ק להשלמה חיילית לאחר סיום בה"ד 1. בית-הספר הכשיר את חניכיו ביותר מ-15 מקצועות. בית הספר היה נמצא בבסיס עובדה. מפקד בית הספר היה קצין בדרגת סא"ל. בשנת 2022, כחלק מתהליכי ייעול של המערך הטכני, הוחלט על פירוק ביסל"ק לכמה בתי ספר שונים.

נכון ל־2023 שוכנת בבח"א 21 האקדמיה להכשרת מפקדים של המערך הטכני. באקדמיה מתבצעת השלמת קצונה עבור קצינים טכניים, קצינים מיחידת 'אופק' וקצינים אשר בוגרי מסלול העתודה במערך.

## היסטוריה
בית-הספר לקצינים הוקם בנובמבר 2004, לאחר איחוד של שתי יחידות: בית-הספר לקצונה טכנית, מנהלתית, ועתודאים לקצונה אקדמאית שהיה ממוקם בבסיס חיל-האוויר בחיפה ומגמת קצינים בבית הספר למקצועות התעופה שם הוכשרו קצינים וקצינות במקצועות התעופה. לאחר האיחוד הותאמו זמני ההכשרה לכל מסלולי הקצונה לפרק זמן אחיד של עשרה שבועות. ישנו מספר מועט של מסלולים בהם משך ההכשרה שונה.

קורס הקצינים האחוד מתקיים בארבעה מחזורי הכשרה בכל שנה, ומכשיר צוערים במגוון מגמות שונות, בהן מודיעין, מבצעים, הגנה קרקעית, אחזקה, פיקוח טיסה ומנהלה.

בשנת 2022 הוחלט על פירוק ביסל"ק ועל פיצול המגמות שבו: חלקן נשארו בבסיס עובדה תחת הביסמ"ת וחלקן עברו אל האקדמיה להכשרת מפקדים שבבח"א 21 בחיפה.

ממוזער|180px|ימין|סמל בית הספר לקציני אחזקה, מנהלה ועתודה של חיל האוויר שהיה עד 2004 בבח"א 21 בחיפה.

## קישורים חיצוניים

* 

## הערות שוליים

קטגוריה:יחידות חיל האוויר הישראלי
קטגוריה:תעופה צבאית: הכשרה ואימונים
קטגוריה:צה"ל: בתי ספר לקצינים
קטגוריה:בסיס עובדה
LHS 2090

**LHS 2090** הוא כוכב ננס אדום, בעל סיווג ספקטרלי של M6.5V, הוא נמצא בקבוצת הכוכבים סרטן ומרחקו מכדור הארץ הוא 20.8 שנות אור.

## קישורים חיצוניים
* 
* נתונים על הכוכב
* גילוי הכוכב
* מדידות מסלול הכוכב

## הערות שוליים

קטגוריה:קבוצת הכוכבים סרטן
קטגוריה:ננסים אדומים
קטגוריה:קטלוג לויטן
Go2Sky

**Go2Sky** היא חברת תעופה סלובקית שבסיסה בנמל התעופה ברטיסלאבה אשר נוסדה בפברואר 2013. החברה מפעילה טיסות שכר של נוסעים, מטען ודואר. בנוסף, החברה מציעה חכירה של מטוסיה עבור חברות תעופה אחרות.

## צי המטוסים
צי המטוסים של החברה, נכון לנובמבר 2019:

## קישורים חיצוניים

* 

## הערות שוליים

קטגוריה:אירופה: חברות תעופה
Mistral Air

**Mistral Air** היא חברת תעופה איטלקית המבוססת ברומא. החברה מפעילה טיסות מטען מנמל התעופה לאונרדו דה וינצ'י-פיומיצ'ינו ונמל התעופה בולוניה.

החברה נוסדה בשנת 1981 על ידי השחקן ושחיין העבר באד ספנסר והחלה את פעולותיה בשנת 1984.
החברה חתמה הסכם עם הכס הקדוש של הוותיקן להטיס צליינים לאתרים קדושים כגון לורד, סנטיאגו דה קומפוסטלה, מוסטר, ישראל, פולין ומקסיקו.

## צי המטוסים

## פעילות החברה בישראל
בתקופת הקיץ, החברה מפעילה טיסות מנמל התעופה בן-גוריון לקטאניה שבסיציליה, בעזרת מטוסי מקדונל דאגלס MD-80 חכורים מחברת בולגריאן אייר צ'רטר.

## קישורים חיצוניים

* 

## הערות שוליים

קטגוריה:חברות תעופה איטלקיות
ג'ן ברואר

ממוזער|ג'ן ברואר, 2018
**ג'ניס קיי "ג'ן" ברואר** (באנגלית: **Janice Kay "Jan" Brewer**; נולדה ב-26 בספטמבר 1944 בהוליווד, קליפורניה) היא פוליטיקאית אמריקאית חברת המפלגה הרפובליקנית, שכיהנה כמושלת אריזונה בשנים 2009–2015. לפני כן כיהנה כמזכירת המדינה של אריזונה, ומונתה למושלת כאשר המושלת הדמוקרטית ג'נט נפוליטנו התפטרה בשל מינויה למזכירת ביטחון המולדת של ארצות הברית, בהיותה הראשונה ברשימת היורשים למושל. היא נבחרה לכהונה מלאה בנובמבר 2010 ולא רצה שוב ב-2014.

## ביוגרפיה
נולדה בשנת 1944 בשכונת הוליווד שבלוס אנג'לס, קליפורניה למשפחה ממוצא אנגלי ונורווגי. בשנת 1983 נבחרה לבית הנבחרים של אריזונה ובשנת 1987 נבחרה לסנאט המקומי, שם כיהנה עד שנת 1996. בשנת 1996 נבחרה ליו"ר מועצת המפקחים של מחוז מריקופה. בשנת 2002 התמודדה לתפקיד מזכירת המדינה המקומית, וניצחה בהפרש קטן של 23,000 קולות בלבד.

בשנת 2009, ברואר ירשה את ג'נט נפוליטנו בתפקיד מושלת אריזונה לאחר שזו החלה לכהן כמזכירת ביטחון המולדת של ארצות הברית. בנאום ההשבעה שלה הבטיחה ברואר לשמור על מיסים נמוכים, אך הגדילה אותם כחודשיים לאחר מכן, כתוצאה מגרעון עצום. בהמשך הכהונה הורידה ברואר מיסים כגון מס החברות. בנוסף על כך, היא תמכה בתגמול למורים על בסיס יעילות ולא על בסיס ותק ותמכה בחינוך הפרטי. בשנת 2011 ביצעה קיצוץ רחב בביטוחי הבריאות הממלכתיים לילדים, בטענה למחזור תקציבי. תמכה נחרצות בזכות לשאת נשק והתנגדה לנישואים חד-מיניים.

כתוצאה מהגבלה חוקתית על כהונת המושלת, לא יכלה ברואר להתמודד שוב על התפקיד בשנת 2014. לקראת סוף הכהונה ברואר הטילה וטו על הצעת חוק המאפשרת לבעלי עסקים לסרב לשרת להט"ב, הצעה שהועברה על ידי הרשות המחוקקת במדינה.

לאחר כהונתה כמושלת הכריזה על תמיכתה ברעיון הנשיא דונלד טראמפ על הקמת חומה בגבול עם מקסיקו. לאחר מכן התבטאה נגד ניסיונו של טראמפ לבטל את אובמה-קייר.

## קישורים חיצוניים

* ג'ן ברואר, C-SPAN
## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:מושלי אריזונה
קטגוריה:חברי בית המחוקקים המדינתי של אריזונה
קטגוריה:מזכירי המדינה של אריזונה
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:פוליטיקאיות אמריקאיות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
כמה, כמה מלחמה...

**כמה, כמה מלחמה...** (בקטלאנית: **Quanta, quanta guerra...**) הוא הרומן האחרון שפרסמה הסופרת מרסה רודורדה בימי חייה. הספר יצא לאור בשנת 1980, כשלוש שנים לפני מות המחברת. הספר הביא לזכיית הסופרת בשנת 1980 בפרס העיר ברצלונה ובפרס Serra d'Or.
 היצירה תורגמה לאיטלקית, אנגלית, גרמנית, ספרדית, פורטוגזית, צרפתית ועברית.https://www.llull.cat/catala/recursos/trac_traduccions_res.cfm

כפי שסיפרה המחברת בפתח הדבר לספר, כותרת היצירה הייתה אמורה להיות El soldat i les roses (החייל והשושנים), ושמו של גיבור הסיפור היה אמור להיות מנואל; במהלך הכתיבה שונה שמו לאדריה גינארט.

## עלילה
בזמן מלחמת האזרחים בספרד, אדריה גינארט, נער בן 15, עייף מחייו חסרי הניסיון ומכמיהתו לחופש, מחליט ללכת לחזית המלחמה עם חבר הילדות שלו. בזמן המלחמה, האישיות של אדריה נמצאת בתהליך למידה על הטבע האנושי.

## הערות שוליים

קטגוריה:ספרות קטלאנית
קטגוריה:ספרי 1980
קטגוריה:ספרי הוצאת כרמל
קטגוריה:מלחמת האזרחים בספרד
ארלין האוול

**ארלין האוול** (באנגלית: **Arlene Howell**; נולדה ב-25 באוקטובר 1939) היא שחקנית אמריקאית. מיס ארצות הברית 1958.

## ביוגרפיה
האוול נולדה בעיירה דלהי בלואיזיאנה. ב-1958 נבחרה למיס לואיזיאנה, מיס ארצות הברית וסגנית שלישית למיס תבל 1958.

ב-1959 היא שיחקה מזכירה בסדרת הטלוויזיה של האחים וורנר "Bourbon Street Beat", היא הופיעה במספר פרקים של הסדרה "מאבריק" לצד רוג'ר מור והשתתפה בין היתר בסדרות הטלוויזיה 77 Sunset Strip, Alcoa Premiere וברונקו. 

היא נישאה לטייס בחיל האוויר האמריקאי ואיש עסקים וב-1960 נולדה בתם.

## קישורים חיצוניים

קטגוריה:אמריקאים ילידי לואיזיאנה
קטגוריה:זוכות מיס ארצות הברית
קטגוריה:משתתפות בתחרות מיס תבל 1958
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכות מיס לואיזיאנה ארצות הברית
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
טום רוזנטל

[ממוזער|רוזנטל בהופעה ב[פסטיבל הפרינג' של אדינבורו, 2010]]
**תומאס אלן סמית' "טום" רוזנטל** (באנגלית: **Thomas Alan Smith "Tom" Rosenthal**; נולד ב-14 בינואר 1988) הוא קומיקאי, סטנדאפיסט ושחקן בריטי ממוצא יהודי. הוא בנו של  ג'ים רוזנטל , שדרן ספורט בטלוויזיה. נודע בעיקר בזכות תפקידיו בתור מרקוס גאלו בסדרה הקומית "Plebs" ובתור ג'וני גודמן בסיטקום "סעודת שישי".

## ביוגרפיה
רוזנטל נולד בהאמרסמית' שבלונדון, אנגליה, הממלכה המאוחדת. הוא בנם של כריסטין "כריסי" (לבית סמית') מפיקת תוכנית החדשות "Newsnight"  של BBC, בעברה ושל ג'ים רוזנטל   שדרן ופרשן ספורט בטלוויזיה האנגלית-בריטית. סבא רבא שלו מצד אביו היה הרופא והסופר היהודי יליד-גרמניה אוסקר לוי. משפחתו מצד אביו של רוזנטל היא יהודית.

ב-2011 סיפר רוזנטל ש"קוראים לי קומיקאי יהודי, וזה לגמרי בסדר מבחינתי, למרות שלא דאגתי ליידע על הרקע היהודי שלי באף אחת משתי הופעותיי בשנה האחרונה. למדתי הרבה על התרבות והיא נותנה לי גאווה רבה בזכות כך.".

### קריירה
ב-2011 לוהק רוזנטל לתפקיד ראשי בסיטקום "סעודת שישי" של ערוץ 4 הבריטי, בו גילם את ג'ונתן "ג'וני" גודמן לצדו של סיימון בירד שהופיע בתפקיד אחיו אדם.

רוזנטל הוא אוהד "שרוף" של מועדון הכדורגל האנגלי ארסנל, ואף השתתף בפודקסט בשם "Footballistically Arsenal" יחד עם בויד הילטון, ג'ק וייטהול ודן בולדווין.

ב-2013 שיחק בתפקיד מרקוס גאלו, אחד התפקידים הראשיים בסיטקום של ITV2 בשם "Plebs". בספטמבר 2014 שודרה העונה השנייה של הסדרה. אביו של רוזנטל, ג'ים, השתתף בסדרה בהופעת קמע בתפקיד פרשן של "מרוץ מרכבות". עוד הופיע רוזנטל בתפקיד סם רות' בדרמה "Breathless" של ITV.

ב-2014 יצר רוזנטל פיילוט למיני-סדרה קומית  "Flat TV" עבור BBC iPlayer - בה גם כיכב לצדו של נאז אוסמנאולו .

ב-2015 שיחק בתפקיד גארי ת'ורפ בעונה השנייה של הסדרה "ברודצ'רץ'" של רשת ITV.

## חיים אישיים
רוזנטל היה במערכת יחסים עם מגישת הטלוויזיה והרדיו, ויק הופ משנת 2013 עד 2017.  בספטמבר 2024 הוא הודיע שהוא מצפה לתינוק הראשון שלו עם בת זוגו גבריאל סקיי.  הוא אוהד של ארסנל

רוזנטל אמר על שורשיו היהודיים ב-2011, "קוראים לי קומיקאי יהודי ואני לגמרי בסדר עם זה, אבל אני לא באמת יכול להודיע לאף אחת מההופעות שעשיתי השנה עם רקע יהודי. אבל למדתי הרבה על התרבות וזה נתן לי גאווה גדולה לעשות זאת".

רוזנטל נשאל אם הוא אוטיסט, ואמר "ברור שיש לי די הרבה תכונות התנהגותיות שיש לאנשים שמאובחנים כאוטיסטים". הוא גם הסביר שחבריו מאמינים שהוא אוטיסט. בזמן שהשתתפה בתוכנית BBC One, Pilgrimage, הדוגמנית כריסטין מקגינס, שהיא אם לשלושה ילדים אוטיסטים והיא אוטיסטית בעצמה, שוחחה עם רוזנטל, שהיא מאמינה שגם לו יש את אותו מצב.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני קולנוע וטלוויזיה יהודים בריטים
קטגוריה:קומיקאים יהודים בריטים
קטגוריה:אנגלים ממוצא יהודי-גרמני
קטגוריה:אנגלים שנולדו ב-1988
דרופה

ממוזער|200 פיקסלים|שמאל|דגל דרופה
**דרופה** (בגרמנית: **Drupa**) היא התערוכה הבינלאומית הגדולה בעולם של ציוד לתעשיית הדפוס. התערוכה נערכת מדי ארבע שנים, מאז שנת 1951, בדיסלדורף שבגרמניה. השם "דרופה" הוא הלחם של המילים **dru**ck und **pa**pier (בגרמנית: דפוס ונייר).

לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד. בדרך כלל משמשת התערוכה גם לחשיפה של טכנולוגיות דפוס חדשות. בשנת 2012 השתרעה התערוכה על שטח תצוגה של 165,159 מ"ר, הציגו בה 1,844 חברות מ-52 מדינות, וביקרו בה 314,500 צופים.

## קישורים חיצוניים

* 
* אלון כסלו, דרופה 2016: אולימפיאדת הדפוס בגרמניה – בואו אתנו לגעת בעתיד, באתר "דפוס בארי", 1 בדצמבר 2015

## הערות שוליים

קטגוריה:ירידים
קטגוריה:דפוס
כדורסל באולימפיאדת לוס אנג'לס (1984)

**[[אולימפיאדת לוס אנג'לס (1984)|אולימפיאדת 1984]]** נערכה בלוס אנג'לס, ארצות הברית. תחרויות הכדורסל נערכו בין ה-29 ביולי ל-10 באוגוסט. זו הייתה תחרות כדורסל ה-11 במשחקים האולימפיים. בתחרות הגברים השתתפו 12 נבחרות ובתחרות הנשים השתתפו 6 נבחרות. המשחקים נערכו בפורום שבאינגלווד.

נבחרת ארצות הברית () זכתה במדליית זהב בתחרות הנשים ונבחרת ארצות הברית () זכתה בתחרות הגברים.

## תחרות הגברים
### משתתפי התחרות

### שלב הבתים
#### בית א'

#### בית ב'

### שלבי הגמר

### משחק האליפות

### הדירוג הסופי

## תחרות הנשים
### משתתפי התחרות

### שלב הבתים

### משחק האליפות

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א - הגברים
* נתונים מאתר פיב"א - הנשים
* ישראל במוקדמות

*
1984
קטגוריה:ענפי ספורט באולימפיאדת לוס אנג'לס (1984)
קטגוריה:תחרויות כדורסל ב-1984